### Beslutning

Sagens behandling udsat.

Ansøgning om at opføre etageboligbebyggelse på [adresse], [adresse] og som afledt konsekvens tilladelse til at nedrive en villa med bevaringsværdi på 4.

### Resumé

Der er søgt om tilladelse til at opføre etageboligbebyggelse i 6 etager på ejendommen [adresse]Ejendommen er i dag bebygget med en villa med en bevaringsværdi på 4.

 En partshøring har resulteret i en række indsigelser. I indsigelserne peges især på områdets udpegning som kulturmiljø, skyggegener, indbliksgener og værdiforringelse.

 Projektet er i overensstemmelse med kommuneplanens bestemmelse om anvendelse, men fraviger bestemmelsen om etageantal og husdybde.

### Indstilling

At 1) Byrådet godkender det ansøgte projekt og bemyndiger Teknik og Miljø til at meddele de fornødne tilladelser.

 At 2) Byrådet godkender nedrivning af eksisterende villa med bevaringsværdi 4, idet dette er en forudsætning for projektets gennemførelse.

### Sagens forløb

01-11-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 05-11-2018 Magistraten
Fremsendes til [adresse] med bemærkning, at Magistraten i mødet den 5. november 2018 anbefaler, at byrådet tiltræder Magistratsafdelingen for Teknik og Miljøs indstilling af 23. oktober 2018.

 Rådmand Zahra Hansen og Helge Bruun tog forbehold.

 Rådmand Victor Koch, rådmand Yannick Poulsen, Charlotte Schultz og Henrik Danielsen var forhindret i at deltage i sagens behandling.
 14-11-2018 [adresse]
Fremsendes til Teknisk Udvalg til behandling i henhold til beslutning i byrådets møde den 14. november 2018.
 26-11-2018 Teknisk Udvalg
Sagens behandling udsat.
 05-12-2018 Teknisk Udvalg
Sagens behandling udsat.
 19-12-2018 Teknisk Udvalg

Christina Schmidt kunne tiltræde indstillingen i overensstemmelse med Magistratens anbefaling.

Yannick Johansen, Nora Nissen og Anders Lund kunne tiltræde indstillingen med bemærkning om, at man anbefaler, at etageantallet reduceres med én etage for hver bygningskrop.

Helge Bruun kunne ikke tiltræde indstillingen.

Carina Toft og Bente Simonsen var forhindrede i at deltage i udvalgets behandling af sagen den 19. december 2018.

 16-01-2019 Aarhus Byråd
Sagens behandling blev udsat  i byrådets møde den 16. januar 2019.
 30-01-2019 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 30. januar 2019 har vedtaget Magistratens indstilling i overensstemmelse med erklæring fra Teknisk Udvalg af 19. december 2018.

Radikale Venstres, Enhedslisten de Rød-Grønnes, Dansk Folkepartis, Alternativets og Det Konservative Folkepartis byrådsgrupper kunne ikke tiltræde indstillingen.